**Prof. dr Borko Bulajić** se skoro 20 godina bavi procenom seizmičkog hazarda i zemljotresnim inženjerstvom. Od 2014. do 2019. godine je bio docent, a od 2019. godine je vanredni profesor na Fakultetu tehničkih nauka, Univerzitet u Novom Sadu gde izvodi nastavu na predmetima Hazardi, Metode analize rizika, Uticaj zemljotresa na građevinske objekte, Osnove projektovanja građevinskih objekata, Uloga i značaj prevencije u smanjenju rizika, i Odabrana poglavlja metoda analize rizika. Kao član međunarodnog tima stručnjaka, učestvovao je u izradi seizmičke mikrorejonizacije za šira područja niza gradova na Balkanu (Banja Luka, Kraljevo, Beograd, Skoplje, Štip, Kraljevo i Novi Sad), kao i za oblasti Guwahati (Assam) i New Delhi u Indiji. Predsednik je Udruženja inženjera građevinarstva, geotehnike, arhitekture i urbanista „Izgradnja“. Prof. Bulajić je autor oko 80 naučnih i stručnih radova i autor je udžbenika na temu analize seizmičkog hazarda. Diplomirao je na Građevinskom fakultetu Univerziteta u Beogradu (1996-2001), magistrirao na Institutu za zemljotresno inženjerstvo i inženjersku seizmologiju u Skoplju (2002- 2004), a doktorirao na Univerzitetu u Novom Sadu (2010-2013).